b'\n_START_ARTICLE_\nSpojina vodnica\n_START_PARAGRAPH_\nSpojina vodnica (angl. lead compound) je naravna, polsintezna ali sintezna spojina s farmakolo\xc5\xa1kim in biolo\xc5\xa1kim delovanjem, ki izkazuje dolo\xc4\x8dene ne\xc5\xbeelene lastnosti, in je izhodi\xc5\xa1\xc4\x8de v procesu na\xc4\x8drtovanja zdravilnih u\xc4\x8dinkovin ter se uporablja za nadaljnjo optimizacijo.\n_START_SECTION_\nIskanje spojin vodnic\n_START_PARAGRAPH_\nV preteklosti so bile kot spojine vodnice najpomembej\xc5\xa1e naravne spojine. Med letoma 1981 in 2006 je bilo uvedenih 974 novih u\xc4\x8dinkovin, od tega jih je bilo 60\xc2\xa0% razvitih iz spojin naravnega izbora, v skupini protibakterijskih in citotoksi\xc4\x8dnih spojinpa je bilo takih celo med 70 in 80 odstotki. Primeri pomembnih spojin vodnic so na primer morfin, emetin, strihnin, kinin, kofein, atropin, penicilin, streptomicin, kloramfenikol, naravni tetraciklini, vankomicin, cefalosporin C ... Tudi v sodobnem \xc4\x8dasu potekajo raziskave poleg sinteti\xc4\x8dnih tudi na dobro poznanih kot tudi \xc5\xa1e neraziskanih rastlinskih in mikrobiolo\xc5\xa1kih virih spojin z namenom odkritja spojin vodnic za nove u\xc4\x8dinkovine._NEWLINE_Pri na\xc4\x8drtovanju novih zdravilnih u\xc4\x8dinkovin poteka iskanje ustreznih spojin vodnic na razli\xc4\x8dne na\xc4\x8dine. Eden od sodobnih na\xc4\x8dinov iskanja novih spojin vodnic je eksperimentalno re\xc5\xa1etanje visokih zmogljivosti, kjer poteka dejansko presku\xc5\xa1anje aktivnosti ve\xc4\x8d deset ali sto tiso\xc4\x8d spojin oz. fragmentov iz dostopnih podatkovnih baz. Novej\xc5\xa1a metoda je virtualno re\xc5\xa1etanje, ki predstavlja in silico iskanje biolo\xc5\xa1ko aktivnih molekul v ob\xc5\xa1irnih podatkovnih knji\xc5\xbenicah sintetiziranih in/ali virtualnih spojin. Pri virtualnem re\xc5\xa1etanju gre za uporabo ra\xc4\x8dunalni\xc5\xa1kih orodij za iskanje potencialno aktivnih spojin; manj\xc5\xa1e \xc5\xa1tevilo takih potencialnih spojin vodnic gre nato v vrednotenje z biolo\xc5\xa1kimi testi, kar bistveno poceni in skraj\xc5\xa1a za\xc4\x8detne faze raziskav razvoja u\xc4\x8dinkovin.'